DA Den Europæiske Unions Tidende C 173/20

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT PETRALIA SOPRANA

REPUBLIKKEN ITALIEN — REGIONEN SICILIEN

ERHVERVSAFDELINGEN AFDELINGEN FOR DET REGIONALE MINEORGAN

REGIONALKONTORET FOR KULBRINTER OG GEOTERMI (U.R.I.G.)

2009/C 173/10

Selskabet EniMed — Eni Mediterranea Idrocarburi S.p.A. med hovedsæde i Gela (CL) Strada Statale 117 bis — Contrada Ponte Olivo (postnummer 93012) — C.F. 12300000150 har ved skrivelse af 9. april 2008 til erhvervsafdelingen, som har kompetence til at meddele tilladelser inden for råstofområdet i regionen Sicilien, og som har hovedsæde i via Ugo La Malfa no 87/89, 90146 Palermo, med henvisning til Siciliens regionallov (L.R.S.) nr. 14 af 3 juli 2000 om gennemførelse af direktiv 94/22/EF anmodet om tilladelse til efterforskning efter flydende og gasformige kulbrinter på det område, der normalt benævnes »Petralia Soprana«; dette område dækker et areal på 727,50 km2 beliggende i det centrale/nordlige Sicilien i provincerne Palermo, Caltanissetta og Enna. Det pågældende område grænser i vest op til »Casteltermini«-tilladelsen (EniMed 100 %), mod nordvest til »Montemaggiore Belsito«-ansøgningen (EniMed 100 %) og i de andre retninger til frie områder.

Berørte kommuner i Palermo-provinsen: Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana og Polizzi Generosa. Berørte kommuner i Caltanissetta-provinsen: Caltanissetta, Resuttano og S. Caterina Villarmosa. Berørte kommuner i Enna-provinsen: Calascibetta, Enna, Leonforte, Nicosia, Sperlinga og Villarosa.

Perimeteren for det område, ansøgningen omfatter, afgrænses ved en ubrudt linje gennem punkterne »A«, »B«, »C«, »D«, »E«, »F«, »G«, »H« og »I«, der defineres således:

A. Punkt ved 41 km-stenen på vejen S.S 286 til Geraci Siculo.

B. Det trigonometriske punkt i kote 1 122 m på Monte Della Grassa nordøst for det beboede område Gangi.

C. Punkt ved det nordvestlige hjørne af bygningen i kote 409 m i nærheden af S.S. 121 i Contrada S. Benedetto.

D. Det trigonometriske punkt i kote 832 m på Monte Delle Rocche sydvest for det beboede område S. Caterina di Villarmosa. Det falder sammen med punkt »E« I »Casteltermini«-tilladelsen.

E. Punkt svarende til 3 km-stenen på vejen til Resuttano, syd for Cozzo Campanella. Det falder sammen med punkt »D« i »Casteltermini«-tilladelsen.

F. Punkt ved det nordøstlige hjørne af Case Tedesco-bygningen i kote 616 m i Contrada Cannatello. Det falder sammen med punkt »C« i »Casteltermini«-tilladelsen.

G. Punkt ved hjørnet af huset i kote 680 i Contrada S. Filippo sydvest for midten af Alimena. Det falder sammen med punkt »B« i »Casteltermini«-tilladelsen.

H. Punktet ved det østlige hjørne af huset i kote 697 m beliggende mellem Contrada Mangiante og Contrada Scorsone. Det falder sammen med punkt »A« i »Casteltermini«-tilladelsen.

I. Det trigonometriske punkt i kote 947 m på Monte Piombino sydsydøst for det beboede område Caltavuturo.

Geografiske koordinater

Punkt Nordlig bredde Østlig længde (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Interesserede kan indgive ansøgning vedrørende dette område indtil 90 dage efter offentliggørelsen af denne meddelelse i EUT; ansøgninger, der indkommer efter denne frist, tages ikke i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3 juli 2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7 juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3 juli 2000 og i det standardudbudsmateriale, der er udstedt ved erhvervsafdelingens dekret nr. 91 af 30 oktober 2003 og nr. 88 af 20 oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14 november 2003 og nr. 46, del I, af 5 november 2004.

Ansøgningsdokumenterne er deponeret på regionalkontoret for kulbrinter og geotermi, det regionale mineorgan, Via Ugo La Malfa 101, 90146 Palermo, hvor de ligger til gennemsyn for interesserede.